རྫོང་འདི་གིས་རྒྱལ་ཁབ་ལུ་གནོདཔ་བསྐྱལ་མི་ལྷོ་མཚམས་ཀྱི་བྱང་ཕྱད་ཚུ་ལས་སྲུང་སྐྱོབ་འབད་ནི་ལུ་ཕན་ཐོགས་འབྱུང་ཡོདཔ་མ་ཚད་ད་རེས་རྫོང་འདི་གིས་དར་དཀར་ན་གི་མི་སེར་ཚུ་གི་དོན་ལུ་བདག་སྐྱོང་གི་ཕན་ཐོགས་སྦོམ་སྦེ་ར་འབྱུང་དོ་ཡོདཔ་ཨིན།རྫོང་དེ་ལུ་ས་གཡོམ་དང་རླུང་ཚུབ་ལ་སོགས་པ་ཚུ་གིས་གནོད་སྐྱོན་ལེ་ཤ་ཅིག་འབྱུང་ཡོདཔ་དང་དེ་ཡང་མང་ཤོས་ཅིག་དཔོན་སློབ་དྲུག་པ་པད་དཀར་འབྱུང་གནས་ཀྱི་སྐབས་ལུ་འབྱུང་ནུག།རྫོང་གི་ཁྱིམ་ཐོག་ཚུ་ག་ར་རླུང་གིས་ཕྱག་འབག་ཡོདཔ་མ་ཚད་རྫོང་ནང་ན་ལུ་གནོད་སྐྱོན་སྦོམ་སྦེ་ར་འབྱུང་ནུག།དེ་འཕྲོད་ལས་ཉམས་བཅོས་འབད་ནི་འགོ་བཙུགས་ཏེ་རྗེ་བསྟན་འཛིན་ཆོས་རྒྱལ་མཆོག་གིས་རབ་གནས་མཛད་དེ་རྫོང་འདི་ནང་ལུ་གྲྭ་ཚང་འགོ་དང་པ་བཙུགས་ཞིནམ་ལས་དགེ་ཤེས་རབ་རྒྱས་དེ་བླམ་གནས་བརྟེན་དང་པ་སྦེ་བཀལ་གནང་ནུག།